Komisijos nuomonė pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl Europos parlamento ir Tarybos reglamento nustatančio maisto priedų, fermentų ir kvapniųjų medžiagų leidimų suteikimo tvarką pasiūlymo iš dalies keičianti(s) Komisijos pasiūlymą pagal EB sutarties 250 straipsnio 2 dalį /* KOM/2008/0605 galutinis - COD 2006/0143 */





[pic] | EUROPOS BENDRIJŲ KOMISIJA | Briuselis, 16.10.2008 KOM(2008) 605 galutinis 2006/0143 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl EUROPOS PARLAMENTO IR TARYBOS REGLAMENTO nustatančio maisto priedų, fermentų ir kvapniųjų medžiagų leidimų suteikimo tvarką pasiūlymo IŠ DALIES KEIČIANTI(S) KOMISIJOS PASIŪLYMĄ pagal EB sutarties 250 straipsnio 2 dalį 2006/0143 (COD) KOMISIJOS NUOMONĖ pagal EB sutarties 251 straipsnio 2 dalies trečios pastraipos c punktą dėl Europos Parlamento padarytų pakeitimų Tarybos priimtoje bendrojoje pozicijoje dėl EUROPOS PARLAMENTO IR TARYBOS REGLAMENTO nustatančio maisto priedų, fermentų ir kvapniųjų medžiagų leidimų suteikimo tvarką pasiūlymo 1. Įžanga EB sutarties 251 straipsnio 2 dalies trečios pastraipos c punkte numatyta, kad Komisija turi pateikti nuomonę dėl Europos Parlamento per antrąjį svarstymą pasiūlytų pakeitimų. Komisija šiame dokumente išdėsto savo nuomonę dėl Parlamento siūlomų pakeitimų. 2. Pagrindiniai faktai Europos Parlamentui ir Tarybai pasiūlymas perduotas (dokumentas COM(2006)0423 galutinis – 2006/0143 (COD): | 2006 m. liepos 28 d. | Europos ekonomikos ir socialinių reikalų komiteto nuomonė pateikta: | 2007 m. balandžio 25 d. | Po pirmojo svarstymo Europos Parlamento nuomonė pateikta: | 2007 m. liepos 10 d. | Iš dalies pakeisto pasiūlymo perdavimo data: Politinio susitarimo data: | 2007 m. spalio 24 d. 2007 m. gruodžio 17 d. | Bendroji pozicija priimta: | 2008 m. kovo 10 d. | Europos Parlamento nuomonės pateikimo data (antrasis svarstymas): | 2008 m. liepos 8 d. | 3. Pasiūlymo tikslas Siekdama toliau tobulinti Bendrijos teisės aktus remiantis principu „nuo ūkio iki stalo“, Komisija Baltojoje knygoje dėl maisto produktų saugos paskelbė ketinanti atnaujinti ir papildyti galiojančius maisto priedų ir kvapiųjų medžiagų srities teisės aktus bei nustatyti konkrečias nuostatas dėl maisto fermentų. Šiuo pasiūlymu siekiama užtikrinti, kad su maisto priedais, fermentais ir kvapiosiomis medžiagomis susijusi vidaus rinka veiktų tinkamai, o kartu būtų užtikrintas aukštas žmonių sveikatos apsaugos lygis. Todėl juo sukuriama bendra centralizuota veiksminga ir skaidri leidimų suteikimo tvarka, pagrįsta Europos maisto saugos tarnybos (toliau – EMST) atliktu rizikos vertinimu ir rizikos valdymo sistema, kurioje Komisija dalyvauja pagal reguliavimo komiteto (komitologijos) procedūrą. Pasiūlymu, remiantis EMST moksliniais vertinimais, Komisijai pavedama užduotis parengti, prižiūrėti ir atnaujinti bendrąjį Bendrijos kiekvienos minėtos kategorijos medžiagų sąrašą. Medžiagos įtraukimas į vieną iš šių sąrašų reiškia, kad Bendrijoje visiems ūkio subjektams iš principo leidžiama ją naudoti. 4. Komisijos nuomonė dėl Europos Parlamento pakeitimų Europos Parlamentas antruoju svarstymu priėmė konsoliduotą tekstą, į kurį įtraukti Bendrosios pozicijos tekste padaryti pakeitimai. Tekstas yra Tarybos, Europos Parlamento ir Komisijos derybų rezultatas. Visi pakeitimai yra iš esmės techniniai ir atitinka pagrindinius pirminio pasiūlymo principus – visų pirma, procedūros skaidrumą ir maisto produktų teisės aktų aplinkos apsaugos aspektus ir jiems suteikia didesnio svorio. Svarbiausias pakeitimas yra įtraukta konstatuojamoji dalis, kurioje patikslinama, kad ateityje leidžiančios nukrypti nuo bendros leidimų suteikimo tvarkos nuostatos gali būti nustatytos atskiruose sektoriniuose tekstuose, kad tam tikromis sąlygomis būtų teikiami lengvatiniai leidimai. Kitu pakeitimu nuo šešių iki devynių mėnesių pratęsiamas terminas, per kurį EMST privalo atlikti medžiagos saugos vertinimą. Komisija sutinka su visais Parlamento priimtais pakeitimais. Antrojo svarstymo Europos Parlamente rezultatai buvo labai geri. 5. Išvada Atsižvelgdama į EB sutarties 250 straipsnio 2 dalį, Komisija iš dalies keičia pasiūlymą taip, kaip pirmiau išdėstyta.